stanford-oval/wikipedia huggingface dataset:
Wilhelm Zaisser

Wilhelm Zaisser vuonna 1950.
Wilhelm Zaisser (20. kesäkuuta 1893 Gelsenkirchen, Saksan keisarikunta – 3. maaliskuuta 1958 Berliini, Itä-Saksa) oli Itä-Saksan valtion turvallisuuspalvelun Stasin päällikkö vuosina 1950–1953.
Zaisser opiskeli opettajaksi Essenissä vuosina 1910–1913 ja liittyi Saksan keisarikunnan armeijaan ensimmäisen maailmansodan aikana vuonna 1915. Sodan jälkeen hän liittyi Saksan riippumattomaan sosialidemokraattiseen puolueeseen (USPD) ja palasi opettajaksi Esseniin vuonna 1919. Hänet erotettiin vuonna 1921 opettajan virasta kommunistisen toiminnan vuoksi. Zaisser toimi seuraavaksi Saksan kommunistisen puolueen propagandistina ja Kommunistisen internationaalin eli Kominternin toimitsijana Moskovassa Neuvostoliitossa. Hän osallistui Espanjan sisällissotaan taistellen kansainvälisissä prikaateissa. Toisen maailmansodan jälkeen hän nousi huomattavaan asemaan Neuvostoliiton miehitysvyöhykkeellä Itä-Saksassa, kun sen turvallisuuskoneistoa rakennettiin. Vuonna 1950 Zaisser valittiin Saksan sosialistisen yhtenäisyyspuolueen (SED) keskuskomitean jäseneksi. Samana vuonna hänestä tuli vastamuodostetun valtion turvallisuusministeriön eli Stasin päällikkö. Zeisser rakensi Stasista voimakkaan organisaation ja oli sen päällikkönä kesäkuun 1953 Itä-Berliinin kansannousuun saakka. Hänen toimintansa kansannousun aikana arvioitiin epäonnistuneeksi, hänet luokiteltiin puolueen viholliseksi ja hän joutui eroamaan virasta.
Agavekolibri

| Agavekolibri |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Taphrolesbia
Laji::  griseiventris
Kaksiosainen nimi
 Taphrolesbia griseiventris  (Taczanowski, 1883) 

Katso myös
   Agavekolibri Wikispeciesissä   Agavekolibri Commonsissa 
Infobox OKNimi-testi OKIUCN-testi OK: 
Agavekolibri (Taphrolesbia griseiventris) on Perun kotoperäinen kiitäjälintu. Se on sukunsa ainoa laji. Se elää suppeahkolla alueella Perun luoteisosan Andeilla, Cajamarcan eteläosista läntiseen Huánucoon. Lajin elinympäristöjä ovat subtrooppiset ja trooppiset pensasmaat. Kannaksi arvioidaan 375–1 500 yksilöä.
Agavekolibrin pää, selkä, siivet ja pyrstö ovat kiiltävän vihreät. Pitkän ja haarautuneen pyrstön kärjet ovat oranssit. Koiraan vatsa on harmaa ja naaraan ruskehtava. Agavekolibrin ravintoa on kasvien mesi.
Kansainvälinen luonnonsuojeluliitto IUCN on luokitellut lajin erittäin uhanalaiseksi pienen populaatiokoon takia. Lajia uhkaa elinympäristöjen väheneminen.
Władysław Taczanowski kuvaili lajin holotyypin Paucalista vuonna 1883.
A Song for You (Bizzy Bonen albumi)

| A Song for You Bizzy Bone |
| --- | --- | --- |

Studioalbumin tiedot
 Julkaistu: 22. huhtikuuta 2008
 Tuottaja(t): Mr. Lee, E. Romero, A. Jones
 Tyylilaji: midwest rap
 Kesto: 50.14
 Levy-yhtiö: After Platinum, Virgin
Bizzy Bonen muut julkaisut
| Ruthless 2008 | A Song for You 2008 | Back with the Thugz 2009 |
A Song for You on rap-artisti Bizzy Bonen kahdestoista studioalbumi, joka ilmestyi 22. huhtikuuta 2008. Vuonna 2006 Bizzy Bone teki  Virgin Recordsin ja After Platinum Recordsin kanssa kolmen vuoden sopimuksen ja rupesi välittömästi työstämään kappaleita albumille. Vuonna 2007 ilmestyi albumin ensimmäinen single "Money" ja vuonna 2008 ilmestyi single "A Song for You". Levyltä jouduttiin ottamaan kaksi kappaletta pois ja ne olivat: "Back In The High Life", jossa mukana oli Chris Notez, sekä "Thug Til I Die" (originaali versio "Ballin'" kappaleesta, jossa oli mukana rap-artisti Trae). Albumi myi ensimmäisellä viikolla 4 200 kopiota ja sijoittui U.S. Billboard 200 sijalle 148.
| 0 | 1 | 2 | 3 |
| --- | --- | --- | --- |

| # | Kappale | Vieraileva(t) artisti(t) | Aika |
| 1. | "Prelude" |  | 0:51 |
| 2. | "A Song for You" | DMX & Chris Notez | 3:58 |
| 3. | "I'm the One" | Joel Madden | 4:14 |
| 4. | "Muddy Waters" |  | 4:08 |
| 5. | "Money" | Twista | 4:19 |
| 6. | "What Have I Learned" |  | 3:33 |
| 7. | "Mercy Mary" |  | 4:01 |
| 8. | "I Truly Believe" |  | 4:33 |
| 9. | "Ballin" | Jim Jones | 3:48 |
| 10. | "I Need You" |  | 3:53 |
| 11. | "Hard Times" | Chris Notez | 3:46 |
| 12. | "Memories" |  | 4:17 |
| 13. | "Real" Freestyle |  | 3:24 |
| 14. | "Crossroad Outro" |  | 1:23 |
Arvostelut

Allmusic:
Listasijoitukset

| Lista | Sijoitus |
| --- | --- |
U.S. "Billboard" Billboard 200: 148
U.S. "Billboard" Rap Albums: 11
U.S. Billboard Top R&B/Hip-Hop Albums: 28
U.S. Billboard Independent Albums: 24
Singlet

| Singlen nimi | Listasijoitukset |
| --- | --- |
align="left" valign="Money" mukana Twista: Rap Tracks Chart: 12.
align="left" valign="A Song for You" mukana DMX: U.S. R&B/Hip-Hop Chart: 61. Rap Tracks Chart: 13. Rhythmic Airplay Chart: 32.
Xirovoúni

Xirovoúni (kreik. Ξηροβούνι) tai Xerovoúni (Ξεροβούνι) voi viitata seuraaviin kohteisiin Kreikassa:
Xirovoúni, vuori Epeiroksessa
Xirovoúni, vuori Euboialla
Xirovoúni, vuori Länsi-Kreikassa
Xirovoúni, huippu Vérmiovuorilla Keski-Makedoniassa
Xirovoúni, Ártan kunnan kunnallisyksikkö Epeiroksen alueella
Kírfi, vuori Keski-Kreikassa, tunnetaan myös nimellä Xirovoúni korkeimman huippunsa mukaan
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Xirovoúni”, voi hakea sivunnimihaulla, laajalla sivunnimihaulla tai tekstihaulla.
Acker

Acker tai Van Acker on muun muassa seuraavien henkilöiden sukunimi:
Amy Acker (s. 1976), yhdysvaltalainen näyttelijä
Evi Van Acker (s. 1985), belgialainen kilpapurjehtija ja olympiamitalisti
Ernest Acker (1852–1912), belgialainen arkkitehti
Jean Acker (1893–1978), yhdysvaltalainen näyttelijä
Kathy Acker (1947–1997), yhdysvaltalainen kirjailija
Lily Castel, oik. Alice van Acker (s. 1937), belgialainen laulaja
Muita merkityksiä

Acker Bilk, englantilainen jazzklarinetisti
Acker, vanha saksalainen peltomitta, joka oli 22–65 aaria
Väinö Sipi

Väinö Vilho Sipi (19. helmikuuta 1881 Tyrvää  – 9. maaliskuuta 1961 Helsinki) oli pankinjohtaja, tilintarkastaja ja kunnallispoliitikko.
Väinö Sipin vanhemmat olivat maanviljelijä Antti Sipi ja Alpertiina Lyöri ja puoliso vuodesta 1908 Siviä Elviira Rytkönen. Sipi tuli ylioppilaaksi Porin lyseosta 1901, joutui eroamaan vuonna 1903 yliopistosta kutsuntalakkolaisena, mutta ja suoritti Liikemiesten Kauppaopiston 1905. Opintomatkoja Venäjälle, Skandinaviaan ja Englantiin hän teki valmistuttuaan. Työskenneltyään Pellervo-Seuran, Valion ja Tampereen seudun maanviljelijöiden maidonmyyntiyhtiön palveluksessa Sipi toimi Tampereen yleisen sairaalan taloudenhoitajana 1911–1922 ja sitten Suomen Maatalous-Osake-Pankin johtokunnan jäsenenä 1917–1948 aina eläkkeelle jäämiseensä saakka. Tampereella hän toimi  myös kirjanpidon opettajana ja oli Tampereen kaupunginvaltuuston jäsen 1918–1927 sekä rahatoimikunnan jäsen 1918–1920. Hän oli myös valtion tilintarkastajien puheenjohtaja 1920–1924, samoin kuin useiden eri toimi- ja lautakuntien jäsen. Helsingin kaupunginvaltuuston jäsen Sipi oli 1934–1936. Hän toimi sekä Tampereen että Helsingin kaupunkien että useiden yritysten ja yhteisöjen tilintarkastajana. Osuusmeijerien vuositilastot Sipi toimitti 1905 ja 1906.
Adrien Basin

Adrien Basin (k. 1498 tai myöhemmin) oli flaamilaisen koulukunnan säveltäjä ja laulaja varhaisen renessanssin ajalla.
Basin toimi henkilökohtaisena laulajana Burgundin herttua Kaarle Rohkealle. Hän vietti huomattavan osan ammattiurastaan Bruggessa. Kaarle Rohkea sai surmansa taistelussa 1477, jonka jälkeen Basinin tiedetään toimineen diplomaattina. Viimeinen löydetty maininta hänestä on vuodelta 1498.
Kaikki Basinin säilyneet teokset ovat maallisia. On epäselvää, jatkoiko hän sävellystyötään enää Kaarle Rohkean kuoltua.
A Smile from the Trenches

| A Smile from the Trenches> Tiedot |
| --- | --- |
Toiminnassa:  2006–
Tyylilaji:  Post-Hardcore Emo
Kotipaikka:  Grand Junction, Colorado, Yhdysvallat
Laulukieli:  englanti
Jäsenet:  Stoney Anderson, laulu  
Levy-yhtiö:  DC Hardcore
Aiheesta muualla
Kotisivut
Infobox OKNimi-testi OK: 
A Smile from the Trenches oli vuonna 2006 perustettu post-hardcore-yhtye Grand Junctionissa, Yhdysvaltojen Coloradossa. Yhtye julkaisi debyyttialbuminsa Leave the Gambling for Vegasin vuonna 2009. Yhtye hajosi vuonna 2012.
Yhtyeen taustaa

Stoney Anderson on yhtyeen ainoa perustajajäsen. Pitkäaikainen rumpali Brent Javier, Stoneyn lukiokaveri liittyi yhtyeeseen myöhemmin alkuvuodesta 2007. Yhtye julkaisi ensimmäisen singlensä "Juicyfruit".
Yhtyeen taustaa > Kappaleet

If Dreams Were Real – 3.04
Start Worryin' Star Warrian – 4.54
Juicyfruit – 3.44
Hot n Cold – 3.49 (Katy Perry -cover)
Fortune, Glamour, Fame – 3.03
Leave the Gambling for Vegas – 2.52
Dani – 4.11
Show Us Your Success – 3.11
Jäsenet > Nykyiset

Stoney Anderson - laulu
Jäsenet > Entiset

Ryan Clayton - soolokitara (Tuuraajana ja sessiomuusikkona)(2010)
Derek Jones - Rytmikitara (2008 - 2010)
Stephen Johnson - Basso (2008 - 2010)
Ahmad Alkurabi - Soolokitara (2008 - 2010)
Brent Javier - Rummut (2007 - 2010)
Larren Oliver - rytmikitara (2006 - 2008)
Abe Guzman - basso (2006 - 2008)
Tyler Scott - soolokitara (2006 - 2008)
Jesse Johnson - soolokitara (2006)
Wiedemann–Rautenstrauchin oireyhtymä

Wiedemann–Rautenstrauchin oireyhtymä on oireyhtymä, jonka toinen nimitys on neonataalinen progeroidia -oireyhtymä. Se on geneettinen kehityshäiriö, joka on todella harvinainen.
Oireet

Ohut, säröinen ja ryppyinen iho
Ihonalaisten rasvakerrosten kertyminen sukuelinten ja  pakaroiden ympärille
Kyömynenä
Kiharainen tukka
Kiharaiset silmäripset ja kulmakarvat
Aeroflotin lento 1492

| Aeroflotin lento 1492 |
| --- | --- |
 Onnettomuuskone vuonna 2017.
Yhteenveto
Päivämäärä:  5. toukokuuta 2019
Onnettomuustyyppi:  hätälasku, tulipalo
Tapahtumapaikka:  Šeremetjevon kansainvälinen lentoasema, Moskova, Venäjä
 :  55°58′09″N, 37°24′11″E
Lähtöpaikka:  Šeremetjevon kansainvälinen lentoasema, Moskova
Määränpää:  Murmanskin lentoasema, Murmansk
Kuolleita:  41
Loukkaantuneita:  11
Eloonjääneitä:  37
Lentokone
Konetyyppi:  Suhoi Superjet 100-95B
Lentoyhtiö:  Aeroflot
Rekisteritunnus:  RA-89098
Matkustajia:  73
Miehistöä:  5
Aeroflotin lento 1492 oli Aeroflotin Venäjän sisäinen reittilento Moskovasta Murmanskiin. Lennolla 5. toukokuuta 2019 käytetty Suhoi Superjet 100-95B joutui palaamaan takaisin Moskovan Šeremetjevon kansainväliselle lentoasemalle pian lentoonlähdön jälkeen salamaniskun vioitettua koneen sähköjärjestelmiä. Hätälasku kuitenkin epäonnistui koneen osuttua kiitotiehen liian kovaa ja pompattua takaisin ilmaan. Tätä seuranneen toisen kosketuksen voimasta koneen päälaskutelineet romahtivat, ja se liukui kiitotietä pitkin syttyen tuleen.
Onnettomuuslennolla oli 73 matkustajaa ja viisi miehistön jäsentä. Onnettomuudessa sai surmansa 40 matkustajaa ja yksi miehistön jäsen. Lisäksi 11 koneessa ollutta loukkaantui.
91 eaa.

| --- | --- |
Vuosisadat: 100-luku eaa. · Ensimmäinen vuosisata eaa. · Ensimmäinen vuosisata
Vuosikymmenet: 100-luku eaa. · 90-luku eaa. · 80-luku eaa. · 70-luku eaa. · 60-luku eaa. · 50-luku eaa. · 40-luku eaa. · 30-luku eaa. · 20-luku eaa. · 10-luku eaa. · Ensimmäinen vuosikymmen eaa. · Ensimmäinen vuosikymmen
Vuodet: 100 eaa. · 99 eaa. · 98 eaa. · 97 eaa. · 96 eaa. · 95 eaa. · 94 eaa. · 93 eaa. · 92 eaa. · 91 eaa. · 90 eaa. · 89 eaa. · 88 eaa. · 87 eaa. · 86 eaa. · 85 eaa. · 84 eaa. · 83 eaa. · 82 eaa. · 81 eaa. · 80 eaa. · 79 eaa. · 78 eaa. · 77 eaa. · 76 eaa. · 75 eaa. · 74 eaa. · 73 eaa. · 72 eaa. · 71 eaa. · 70 eaa. · 69 eaa. · 68 eaa. · 67 eaa. · 66 eaa. · 65 eaa. · 64 eaa. · 63 eaa. · 62 eaa. · 61 eaa. · 60 eaa. · 59 eaa. · 58 eaa. · 57 eaa. · 56 eaa. · 55 eaa. · 54 eaa. · 53 eaa. · 52 eaa. · 51 eaa. · 50 eaa. · 49 eaa. · 48 eaa. · 47 eaa. · 46 eaa. · 45 eaa. · 44 eaa. · 43 eaa. · 42 eaa. · 41 eaa. · 40 eaa. · 39 eaa. · 38 eaa. · 37 eaa. · 36 eaa. · 35 eaa. · 34 eaa. · 33 eaa. · 32 eaa. · 31 eaa. · 30 eaa. · 29 eaa. · 28 eaa. · 27 eaa. · 26 eaa. · 25 eaa. · 24 eaa. · 23 eaa. · 22 eaa. · 21 eaa. · 20 eaa. · 19 eaa. · 18 eaa. · 17 eaa. · 16 eaa. · 15 eaa. · 14 eaa. · 13 eaa. · 12 eaa. · 11 eaa. ·  10 eaa. · 9 eaa. · 8 eaa. · 7 eaa. · 6 eaa. · 5 eaa. · 4 eaa. · 3 eaa. · 2 eaa. · 1 eaa. · 1 jaa.
Tapahtumia

Liittolaissota Rooman ja sen itaalisten liittolaisten välillä alkoi
Kuolleita

Marcus Livius Drusus
Wieferichin alkuluku

Wieferichin alkuluku on sellainen alkuluku  p, joka toteuttaa kongruenssin
2^{p-1}\equiv 1  ({\mbox{mod }}p^{2}).
Fermat'n pienen lauseen mukaan jokainen pariton alkuluku  p toteuttaa ehdon 
 2^{p-1}\equiv 1  ({\mbox{mod }}p). 
Siis luku  p jakaa tasan luvun  2^{p-1}-1, joten luku  (2^{p-1}-1)/p on aina kokonaisluku. 
Luku  p on Wieferichin alkuluku, jos tämäkin kokonaisluku on tasan jaollinen
luvulla  p.
Wieferich osoitti vuonna 1909, että jos ns. Fermat'n suuren lauseen ensimmäisellä tapauksella on olemassa vastaesimerkki eksponentilla  p, niin tämä eksponentti on Wieferichin alkuluku.
Wieferichin alkulukuja on pyritty systemaattisesti etsimään tietokonetta apuna käyttäen.
Toistaiseksi ainoat tunnetut Wieferichin alkuluvut ovat  1093 ja  3511. 
Laajamittaisten tietokoneajojen avulla on saatu selville, että muita lukua  4\cdot 10^{12} pienempiä Wieferichin alkulukuja ei ole olemassa.
Aiheesta muualla

Wieferich@Home (Arkistoitu – Internet Archive)
Widukind

Widukindia esittävä patsas.
Widukind tai Wittekind (noin 755 – 7. tammikuuta 810) oli saksipäällikkö ja saksien itsenäisyyden ja pakanallisen uskon puolustaja.
Kun Kaarle Suuri oli alistanut saksit vuonna 777, Widukind pakeni tanskalaisten luo. Widukind palasi kotiseuduilleen sen jälkeen, kun Kaarle Suuri oli lähtenyt Espanjaan. Widukind nostatti saksit kapinaan, ja saksit alkoivat tehdä ryöstöretkiä frankkien hallitsemille alueille. Myös vendit ja friisit yhtyivät kapinointiin.
Kaarle Suuren Espanjan-retki oli keskeytettävä, kun arabien ja baskien vastarinta olikin odotettua voimakkaampaa. Retken aikana alkoivat Widukindin johtamat valtakunnan pohjoisosan saksit kapinoida. Kaarle teloitutti 4 500 saksitaistelijaa lokakuussa 782 Verdenin verilöylyssä. Sekään ei lopettanut kapinaa.
Saksien ja frankkien taistelu laantui vasta kun Kaarle Suuri sai Widukindin kääntymään kristityksi. Widukind ja suuri joukko hänen seuraajiaan kastettiin vuonna 785. Kasteen jälkeen hän joutui ilmeisesti viettämään loppuelämänsä vankina luostarissa Tarinoiden mukaan hän kuitenkin rakennutti kääntymisensä jälkeen useita kirkkoja. Toisten legendojen mukaan Widukind ratsasti ennen kastettaan mustalla hevosella ja sen jälkeen valkealla.
Aiheesta muualla

Kuvia tai muita tiedostoja aiheesta Widukind Wikimedia Commonsissa
Wilbert Awdry

Awdry toukokuussa 1988.
Wilbert Vere Awdry (15. kesäkuuta 1911 – 21. maaliskuuta 1997) oli englantilainen anglikaaninen pastori, rautatieharrastaja ja lastenkirjailija. Hänet tunnetaan paremmin nimellä pastori W. Awdry, ja hän oli The Railway Series -kirjasarjan luoja, josta myöhemmin tehtiin televisiosarja Tuomas Veturi. Hänellä on poika nimeltään Christopher Awdry.
Walter Hunt

Walter Hunt
Walter Hunt (1796-1859) oli yhdysvaltalainen mekaanikko, joka asui New Yorkissa.  Hunt teki monia merkittäviä keksintöjä: mm. hakaneula ja ompelukone ovat hänen keksimiään.
Wilhelm Windelband

Wilhelm Windelband
Wilhelm Windelband (11. toukokuuta 1848, Potsdam – 22. lokakuuta 1915) oli saksalainen uuskantilainen filosofi, joka kuului Badenin koulukuntaan.
Windelband muistetaan nykyään ennen kaikkea hänen kehittämistään termeistä nomoteettinen ja idiografinen, joita käytetään psykologiassa ja muilla aloilla, vaikkakaan ei välttämättä täysin hänen alkuperäisessä merkityksessään. Windelband vastusti monia muita aikansa uuskantilaisia ja katsoi, että "Kantin oikea ymmärtäminen vaatii hänen tuolle puolelleen menemistä".
Windelband tukeutui Kantin tuon puolen tavoittelussa sellaisiin filosofeihin kuin Hegel, Herbart ja Lotze. Heinrich Rickert liitetään läheisesti Windelbandiin. Windelbandin oppilaisiin kuului paitsi huomattavia filosofeja myös sosiologeja kuten Max Weber ja teologeja kuten Ernst Troeltsch.
Teoksia

Präludien (1884)
Geschichte der alten Philosophie, Handbuch der klassischen Altertumswissenschaft (1888)
Geschichte und Naturwissenschaft (1894)
Über Willensfreiheit (1904)
Die Philosophie im deutschen Geistesleben des XIX. Jahrhunderts (1909)
Über Gleichheit und Identität (1910)
Die Prinzipien der Logik (1912)
Geschichtsphilosophie. Eine Kriegsvorlesung., Kant-Studien, Ergänzungsheft 38 (1916)
Einleitung in die Philosophie (1914)
Aeroflotin lento 1643

| Aeroflotin lento 1643 |
| --- | --- |
 Onnettomuuskoneen kaltainen Aeroflotin Let L-410M.
Yhteenveto
Päivämäärä:  3. elokuuta 1979
Onnettomuustyyppi:  moottorivika, hallinnan menetys
Tapahtumapaikka:  Rževkan lentoasema, Leningrad, Venäjän SFNT, Neuvostoliitto
 :  59°59′38″N, 30°36′27″E
Lähtöpaikka:  Smolenskin lentokenttä, Smolensk, Venäjän SFNT
Välilaskupaikka:  useita, mm. Velikije Lukin lentoasema, Velikije Luki, Venäjän SFNT
Määränpää:  Rževkan lentoasema, Leningrad, Venäjän SFNT
Kuolleita:  10
Loukkaantuneita:  4
Eloonjääneitä:  4
Lentokone
Konetyyppi:  Let L-410M Turbolet
Lentoyhtiö:  Aeroflot
Rekisteritunnus:  СССР-67206
Matkustajia:  11
Miehistöä:  3
Aeroflotin lento 1643 oli Aeroflotin useita välilaskuja sisältänyt reittilento Smolenskista Leningradiin. Lennolla 3. elokuuta 1979 käytetty Let L-410M Turbolet syöksyi maahan lähellä Leningradin Rževkan lentoasemaa. Koneessa oli 11 matkustajaa ja kolme miehistön jäsentä. Onnettomuus vaati kymmenen uhria.
Onnettomuus tapahtui, kun lento lähestyi Leningradia tultuaan viimeiseltä välilaskupaikalta Velikije Lukista. Lähestymisen aikana koneen toinen moottori sammui. Potkuria ei saatu lepuutettua, ja miehistö päätti tehdä ylösvedon. Kone kallistui oikealle, joutui syöksykierteeseen ja syöksyi soiseen metsään 500 metrin päähän kiitotien alusta ja 550 metriä sivuun sen keskilinjasta. Maahansyöksystä ja sitä seuranneesta tulipalosta selvisi hengissä neljä matkustajaa, jotka kuitenkin loukkaantuivat vakavasti.
Aksakov

Aksakov (ven. Аксаков) on seuraavien henkilöiden sukunimi:
Aleksandr Aksakov (1832–1903), venäläinen kirjailija ja psyykikko
Anatoli Aksakov (s. 1957), venäläinen taloustieteilijä ja poliitikko
Ivan Aksakov (1823–1886), venäläinen lehtimies ja panslavisti
Konstantin Aksakov (1817–1860), venäläinen kirjailija ja slavofiili
Sergei Aksakov (1791–1859), venäläinen kirjailija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Adam Gemili

| Mitalit | Mitalit | Mitalit |  |
| --- | --- | --- | --- |
|  Adam Gemili Rion olympialaisissa 2016. |  Adam Gemili Rion olympialaisissa 2016. |  Adam Gemili Rion olympialaisissa 2016. |  |
Maa:   Yhdistynyt kuningaskunta
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Lontoo 2017 | 4 × 100 m |  |
|  Hopeaa | Doha 2019 | 4 × 100 m |  |
|  Pronssia | Eugene 2022 | 4 × 100 m |  |
| EM-kilpailut  | EM-kilpailut  | EM-kilpailut  |  |
|  Kultaa | Zürich 2014 | 200 m |  |
|  Kultaa | Zürich 2014 | 4 × 100 m |  |
|  Kultaa | Amsterdam 2016 | 4 × 100 m |  |
|  Kultaa | Berliini 2018 | 4 × 100 m |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 100 metriä |  |
|  Hopeaa | Glasgow 2014 | 4 × 100 metriä |  |
Adam Gemili (s. 6. lokakuuta 1993 Southwark, Lontoo, Englanti) on brittiläinen pikajuoksija.
Gemili sai Tallinnan alle 20-vuotiaiden EM-kilpailuissa 2011 hopeaa 100 metrillä ja 4 × 100 metrin viestissä. Hän voitti vuonna 2012 junioreiden maailmanmestaruuden 100 metrillä Barcelonassa käydyissä alle 20-vuotiaiden MM-kilpailuissa Britannian nuorten ennätysajalla 10,05. Lontoon olympiakisoissa Gemili selviytyi välieriin.
Alle 23-vuotiaiden EM-kilpailuissa Tampereella 2013 hän voitti kultaa 100 metrillä ja sijoittui 200 metrillä neljänneksi, sekä juoksi Britannian 4 × 100 metrin viestijoukkueessa, joka voitti kultaa alle 23-vuotiaiden Euroopan ennätysajalla 38,77 s.
Gemili juoksi vuoden 2013 Moskovan MM-kisoissa 200 metrin alkuerissä oman ennätyksensä. Gemili paransi ennätystään edelleen välierissä aikaan 19,98 ja eteni finaaliin. Finaalissa hän oli viides ajalla 20,08. Glasgow'n Kansainyhteisön kisoissa 2014 Gemili sai hopeaa sekä 100 metrillä ajalla 10,10 että 4×100 metrin viestissä. Zürichin EM-kisoissa 2014 hän voitti kultaa 200 metrillä ennätystään sivuavalla ajalla 19,98. Hän juoksi lisäksi ankkuriosuuden Britannian voittaessa pikaviestin ajalla 37,93.
Gemili juoksi Amsterdamin EM-kilpailuissa 2016 toisen osuuden kultaa voittaneessa Britannian 4 × 100 metrin viestijoukkueessa. Hän sijoittui saman vuoden Rio de Janeiron olympialaisissa 200 metrillä neljänneksi ajalla 20,12 ja kuului viidenneksi sijoittuneeseen brittien pikaviestijoukkueeseen. Lontoon MM-kilpailuissa 2017 hän juoksi toisen osuuden Britannian voittaessa 4 × 100 metrin viestin maailmanmestaruuden. Gemili juoksi kolmannen osuuden Ison-Britannian kultaa voittaneessa viestijoukkueessa Yleisurheilun EM-kilpailuissa 2018. 200 metrillä hän sijoittui viidenneksi.
Gemili saavutti vuoden 2019 IAAF World Relays -kilpailuissa pronssia 4 × 100 metrin viestissä. Dohan MM-kilpailuissa 2019 hän juoksi avausosuuden Britannian pikaviestijoukkueessa, joka saavutti hopeaa maan ennätysajalla 37,36. Lisäksi hän sijoittui 200 metrillä neljänneksi ja karsiutui 100 metrillä välierissä. Vuonna 2021 järjestetyissä Tokion olympialaisissa hän karsiutui 200 metrin alkuerissä. Eugenen MM-kilpailuissa 2022 hän juoksi alkuerissä Britannian 4 × 100 metrin viestijoukkueessa, joka loppukilpailussa saavutti pronssia. 200 metrillä hän karsiutui alkuerissä.
Muuta

Gemili on myös entinen jalkapalloilija. Hän pelasi juniorivuosinaan valioliigaseura Chelsean akatemiassa, ja pelasi ammattilaisena Dagenham & Redbrigdessä alkuvuoteen 2012 saakka. Gemilin pelipaikka oli laitapuolustaja.
Henkilökohtaiset ennätykset

Lähteet: IAAF ja Tilastopaja
100 metrin juoksu: 9,97 (2015)
200 metrin juoksu: 19,97 (2016)
60 metrin juoksu: 6,59 (2016)
200 metrin juoksu: 21,20 (2012)